اینگیلتره‌نین منچستر شهری‌نین ان بؤیوک کونسرت ساحه‌سی منچستر آرئنادا دونن گئجه میدانا گلن پاتلامادا 22 نفر حیاتینی ایتیردی، 50دن چوخ انسان یارالاندی.
باشباخان ترزا می، پلیسین "حادثه‌نی قورخونج بیر ترور سالدیریسی" اولا‌راق دگرلندیردیگینی بیلدیردی.
باشباخان، حادثه‌نین بوتون آیرینتی‌لاری‌نین بللی اولونماسی اوچون چالیشیلدیغینی دا قید ائتدی.
می، 8 ژوئن ارکن سئچیم‌لری اوچون یئریتدیگی کامپانیانی آسقییا آلدی.
سالدیری، آمریکا‌لی مغنی آریانا گراندنین کونسرتی‌نین بیتیمینده، یئرلی ساعاتلا 22.35ده باش وئردی.
مین‌لرجه نفرلیک کونسرت آلانیندا اؤلن‌لرین آراسیندا اوشاق‌لار دا وار.
شدت‌لی پاتلامانین آردین‌دان بؤیوک چاخناشما یاشاندی.
بوشالدیلان بؤلگه‌یه آمبولانس و پلیس قروپ‌لاری گؤندریلدی.
سالدیرینین بیر انتحار بومباچی‌سی طرفین‌دن تشکیل ائدیلدیگی دوشونولور.
منچستر آرئنا یاخینلیغیندا اولان شبهه‌لی بیر قورغو/دوزه‌نه‌ک ده بومبا امحاء قروپ‌لاری طرفین‌دن کنترللو اولا‌راق پاتلادیلدی.
گلیشمه‌لر اوزرینه لندنده بحران ماساسی اولوشدورولدو.
ایچ ایشلری باخانلیغین‌دان یئتکی‌لی‌لر ده منچستر پلیسی ایله عاجل توپلاندی.
بو آرادا، آمریکانین لندن ائلچیلیگی اینگیلتره‌دکی وطنداش‌لارینی اویاراراق، اؤزلری ایله تماسا گئچمه‌سینی ایسته‌دی.
